от производителите износители от КНР нормалната стойност беше сравнена с експортните цени от КНР за трети държави в съответствие с член 2, параграф 7 от основния регламент.
 3.3.1.1. Основа за определяне на нормалната стойност
 (34)
 В съответствие с член 2, параграф 7) от основния регламент нормалната стойност се определя на основата на цената или на формираната стойност в подходяща трета държава с пазарна икономика (държава аналог), или цената от държавата аналог за други държави, включително Съюза. Когато не е възможно да се използват тези методики, нормалната стойност може да се определи на каквато и да е друга разумна основа, включително цената, действително платена или платима в Съюза за сходния продукт, подходящо коригирана, ако е необходимо, за да се включи разумен марж на печалба.
 (35)
 В искането за преглед, внесено от промишлеността на Съюза, бяха посочени редица производители в държави с пазарна икономика, различни от Съюза (а именно — Индия, Иран и Тайланд).
 (36)
 В известието за започване Комисията оповести намерението си да поиска съдействие от Индия, Тайланд и Иран. В известието за започване беше посочено, че ако не бъде оказано съдействие от страна на производители от държави с пазарна икономика, различни от Съюза, Комисията ще използва като основа за определяне на нормалната стойност действително платените или подлежащи на плащане цени в Съюза. И в действителност, при първоначалното разследване и при посочения в съображение 2 предходен преглед с оглед изтичане на срока на действие на мерките като основа за определянето на нормалната стойност бяха използвани действително платените или подлежащи на плащане цени в Съюза.
 (37)
 Както е посочено в съображение 18, след започването на прегледа Комисията се свърза надлежно както с производителите, така и с други потенциални производители в други държави, които беше възможно да бъдат идентифицирани чрез публично достъпни източници.
 (38)
 Един ирански производител на МДЛ заяви готовността си да окаже съдействие, но отговори на въпросника само частично. Въпреки исканията от страна на Комисията този производител не изпрати допълнителна информация. Представените от него сведения бяха много непълни и непоследователни, поради което не беше възможно да се използват като основа за изчисляване на нормалната стойност.
 (39)
 Никой друг от производителите в нито една друга потенциална държава аналог, с които се свърза Комисията, не оказа съдействие.
 (40)
 При това положение Комисията нямаше друга възможност освен да използва като основа за определяне на нормалната стойност действително платените или подлежащи на плащане цени в Съюза.
 (41)
 Никоя заинтересована страна не представи коментари относно целесъобразността на тази основа за определянето на нормалната стойност.
 3.3.1.2. Нормална стойност
 (42)
 Съгласно член 2, параграф 7 от основния регламент и както е обяснено в съображения 34—41, нормалната стойност бе определена, като беше използвана действително платената или подлежаща на плащане в Съюза цена за сходния продукт, за който е установено, че е продаван при обичайни търговски условия.
 (43)
 В резултат на това нормалната стойност беше определена като среднопретеглена цена за продажби на вътрешния пазар на несвързани клиенти от включените в извадката производители от Съюза.
 (44)
 На първо място бе установено дали продажбите на вътрешния пазар на сходния продукт на независими